cyanic-selkie/wikianc huggingface dataset:
عدنان الرمّال
عدنان الرمّال (بالفرونصي: Adnane Remmal) هو پروفيصّور د الفارماكولوجي مغريبي ؤ باحت علمي كبير ؤ موقاويل فالضومين د البيولوجيا فالجامعة د فاس. تزاد ف 1962 ف فاس فالمغريب. الخدمة ديالو كاتركّز على مقاومة الميكروبات للونتيبيوتيك اللي هي وحدة من أهم الحاجات اللي كاتهدد الصحة العامة د البشر ف الدول النامية ؤ اللي ف طريق النمو. من الحاجات اللي نجح فيهم هو أنه بروڤطا واحد التركيبة فارماسوتية اللي كاتبوسطي لونتيبيوك ضد الباكتيريا المقاومة للونتيبيوتيك، ؤ واحد لالطيرناتيف اللي كاتخدّم ف بلاصة لونتيبيوتيك فالعلف د الدجاج. ف 2017 خدا جائزة من عند المكتب لوروپي د البروڤيات European Patent Office (EPO) ف صنف الجائزة الشعبية (اللي كاتقرر بالتصويت). الرايس د EPO بونْوا باتيسطيلّي صرّح باللي "التصويت د الپيبليك ل عدنان الرمّال هو اعتراف للمساهمة ديالو ف المقاومة د الخطر د المكارب المقاومة للونتيبيوتيك اللي غادي ؤ كايكبر."
الحياة ؤ القراية
عدنان الرمّال تزاد ف مدينة فاس فالمغريب ف فبراير ف 1962. ؤ قرا فالمغريب تال للعام التاني د لافاك. ف 1982، تأكسيبطا باش يكمّل قرايتو الصونطر العلمي المرموق د ؤرصاي (جامعة پاري 6 University of Paris XI). ف 1984، خلط على الفرقة د الپروفيصور إدوارد كورابوف Edouard Coraboeuf اللي خدا عندو الماستر ف ليليكطروفيزيولوجيا ؤ الفارماكولوجيا القلب-شريانية. موراها خلط على الفرقة د الپروفيصور فيليپ ماير Philippe Meyer ف سبيطار نيكر Necker ف پاري باش يدير الدكتورا ديالو فالفارماكولوجيا ؤ موراها رحل من فرانسا ؤ رجع فحالاتو للمغريب فين بدا كايدير البحت العلمي. ف ديك الوقيتة كان ديجا واعي بالخطورة د المقاومة د لونتيبيوتيك على لبلاد ؤ العالم.
الكاريير
ف 1988، الپروفيصور الرمّال ولا پروفيصّور ؤ باحت ف الجامعة د فاس فالمغريب فين كان كايقرّي شلّا مودولات بحال البيولوجيا، الميكروبيولوجيا، ؤ البيولوجيا الموليكولية. فالبدايات د البحت ديالو ف موضوع المقاومة للونتيبيوتيك، كان كايكولابوري مع باحتين من المغريب ؤ مؤسسات عالمية. الأعمال اللولين ديالو فالبحت الأساسي على المفعول المضاد للميكروبات د الزيوت الأساسية خلاتو ياخد الدكتورا التانية فالميكروبيولوجيا ف عام 1994 (من جامعة فاس).
هادي سنين طويلة ؤ الپروفيصور الرمّال سخّر البحت العلمي ديالو باش يطوّر دوايات ملموسين ؤ نافعين يداوي بيهم المراض اللي تعاداو ب ميكروبات ما كاتاكلش معاها الدوايات الموجودين، زيادة على حلول اللي كاتمنع المقاومة د الميكروبات للدوايات اللي كاتسبب فيها الشتلة د الماكلة اللي كاينة دابا فالفيرمات. ف ڭاع هاد السنين، عدنان الرمّال نشر عرّام د لوراق البحتية ؤ عاون ف التدريب د بزاف د الباحتين الشباب فالماستر ؤ الدكتورا ديالهم ؤ اللي دابا ولاو أكتيف ف بزاف د المراكز د البحت فالمغريب ؤ على برّا.
الرمّان كان شريك فالتأسيس د شركة "التطوير العلمي المتقدم" Advanced Scientific Developments (ASD) ؤ اللابو الصناعي د منتوجات الفلاحة ؤ البيطرة Industrial Laboratory of Agricultural and Veterinary Products (LIPAV). شركة ASD حطات ربعة د البروڤيات باش تحمي الكونصيبط د البوسطاج د العومالا اللي ضد المعادية. شركة ASD دخّلات استتمارات باش يعاونوها تكمّل البحت ف الميكانيزم د البوسطاج ؤ باش تدير تجاريب قبل-من-كلينية ؤ كلينية د الدوايات د البوسطاج.
عبدلحميد صابيري
عبد الحميد صابيري، تولد ف 28 نونبر 1996 ف ݣولميمة، هو كوايري مغريبي كيلعب وسايطي.
حياتو
تزاد صابيري ف ڭولميمة ف لمغريب ؤ هاجر معا عائيلتو ل ألمانيا ملي كانت عندو تلت سنين. تما، كبر ف فرانكفورت ؤ عندو دوبل جينسية د ألمانيا ؤ لمغريب.
شارك صابيري ف كاس لعالم 2022 ف قطر، ؤ ماركا بيت ضد بلجيكا ؤ لي هو أول بيت من كوفرة ف تاريخ لمشاركات د لمغريب ف كاس لعالم، والاكين لفيفا ف لخر حسباتو ل رومان سايس.
معا لمونتخاب
طابلو تالي كيليستي لماتشات د لمونتخاب د لمغريب لي شارك فيهم عبدلحميد صابيري من 23 شتنبر 2022 حتال دابا.
نينجا
تصغير|رسمة ديال نينجا د الرسام الجاپوني [[هوكوساي (1817)]] النينجا (ب الجاپونية 忍者) ولا شينوبي (ب الجاپونية 忍び) هي جماعة بدا تيتكتب عليهوم فالقرن 15 كمنظمات ت الدبزة سيطرات على مناطق إيجا وكوجا وسط الجاپون واخا راه الأساليب تاع حرب العصابات و التجسس بدات قبل وقيتة طويلة. فهاد الوقت بدات المواجهات بين عشائر تاع الدايمو على بلايص صغيرة وبدات حرب العصابات والاغتيالات باش تعوض الهجوم تلڭدام. من بوشيدو، رمز الساموراي حرم هاذ الأساليب وعتابرها ماتاتشرفش، وماقدرش الدايموي باش يدير المهام بالقوة الخاصة ديالو، فكان عليه يشري ويطلب دعم من النينجا.
لانا روودز
لانا روودز ممثلة پورنوڭرافية ميريكانية تولدات نهار 6 سبتمبر 1996 ف مدينة شيكاڭو ف ولاية إيلينوي الميريكانية. سميتها الحقيقية أمارا مييبل (Amara Mable).
حياتها
عائلتها من أصل تشيكوسلوفاكي. بدات الخدمة سرباية فمطعم. دخلات لصناعة الأفلام الإباحية فعام 2016، وهي ف عمرها عشرين. فعام 2018 عتازلات ملي سجلات كثر من 250 فيلم وهي ممثلة. وفيناير 2020 علنات بلي رجعات رجعة قصيرة باش تصور 12 فيلم جديد.
پطوليمايوس لموري
پطوليمايوس لموري ؤلا پطوليمايوس لموريطاني (مات ف 40 ميلادية) كان ولد لماليك يوبا تّاني ؤ لماليك لّخراني ديال مملكة موريطانية، ؤ لّخراني من سّلالة لپطليمية. جدّاتو من مّو، كليوپاطرا سيليني، هيّا كليوپاطرا سّابعة لماليكة لمصرية لمشهورة، ؤ جدّو من مّو هوّا لجينيرال رّوماني ماركوس أنطونيوس. پطوليمايوس ب هادشي كانو عندو ؤصول أمازيغية، رومانية، ؤ يونانية. ؤ كانت عندو علاقة قرابة تا معا بزاف د لأباطيرا ؤ شّخصيات سّياسية رّومانية، بحال يوليوس قيصر، كاليݣولا ؤ نيرو.
پطوليمايوس ف لغالب تزاد ف قيصرية (دابا شرشال ف دزاير). واليديه سيفطوه ل روما باش يتربّا فيها، ؤ ياخد تعليم روماني. مابين 19 ؤ 21 ميلادية رجع ل موريطانية، ؤ تقاسم لحكم معا بّاه يوبا، لي مات ف 23 ميلادية، باش يولي پطوليمايوس ماليك كليان د روما. پطوليمايوس عاون روما باش يقضي على تورات أمازيغية، بحال تّورة د تاكفاريناس لي بدات ف 17 ميلادية ؤ تسالات ب نتيصار د رّومان ف عام 24، وخا كانو خسائر بزاف من لأطراف بجوج. على هاد لولاء لي بيّنو ل روما، پطوليمايوس تّعتابر صديق و حليف، ؤ مجلس شّيوخ رّوماني أكّد لمنصب ديالو كا ماليك د موريطانية ؤ عطاه صولجان د لعاج و طوݣا مطرّزة ب دّهب كا جايزة رمزية. تصغير|تصويرة ديال تّمتال د لماليك پطوليمايوس لموري من لمتحف د تّاريخ ؤ لحضارات ف رّباط پطوليمايوس كان كيزور مدينة لإسكندرية ف مصر ف شلا مناسبات. تجوج ب أميرة سورية سميتها يوليا ؤرانيا، لي كانت من عائلة ملكية ديال إيميصا (دابا حمص ف سوريا)، ؤ ولدو بنت لي هيّا دروسيلا صّغيرة، لي تزادت ف ؤلا مورا عام 38 ميلادية. ف عام 40، عرض عليه لإمبراطور كاليݣولا لي كيجيه من جيهت مّو، باش يجي ل روما، ؤ پطوليمايوس لبّا دّعوة. كيتݣال بلي پطوليمايوس دخل ل لومفيطياطر لي كان غايتدار فيه عرض ديال لݣلادياطورات (مدابزة تال لموت مابين عبيد مدرّبين) ب لبسة قوقية لي عجبات لحاضرين. كاليݣولا غار منو، ؤ يقدر يكون هادا هوّا سّباب علاش أمر ب لقتل ديالو. لقتيلة ديالو غادي تشعل تورات ف مملكة موريطانية، أشهر وحدة هيّا تورة إديمون. من بعد ما خمادت تّورة ف 44 ميلادية، لإمبراطور كلاوديوس أمر ب تقسيم موريطانية ل جوج أقاليم هوما موريطانية طّنجية (شمال لمغريب) ؤ موريطانية لقيصرية (شمال غرب دزاير).
عوام 1690
عوام 1690 ؤلا عقد 1690 هوّ عقد ديال الزمان بدا ف 1 يناير 1690 و سالا ف 31 دجنبر 1699.
عبدالرحيم يوسي
عبدالرحيم يوسي (مزيود ف 1943) هوّا ؤستاد باحيت ؤ موطرجيم مغريبي. عندو عاداد كبير د لأبحات لأكاديمية، ؤ طرجم كتاب لأمير صّغير ديال أنطوان دو سانت إكزوپيري ل دّاريجة. كان ؤستاد ديال نّݣليزية ؤ لّانݣويستيك ف جاميعة محمد لخامس سويسي.
عوام 1690
كرونولوجيا
مقالات د لعقد د 1690: 1690 · 1691 · 1692 · 1693 · 1694 · 1695 · 1696 · 1697 · 1698 · 1699
السيستيم د لبوطولة
200px|تصغير|يسار|فالسيستيم د لبوطولة، لفراقي اللولين فشي قيسم كايطلعو لقيسم طالع فالنيڤو. السيستيم د لبوطولة هو هيكلة ديال لبوطولات اللي كاتكون غاليبا هرمية، زعما كولما كان النيڤو غادي كايهبط كولما لبوطولات لمحلية غادين وكايكتارو. السيستيم د لبوطولة كايتستعمل فبزاف ديال الرياضات فبلدان كتار، خوصوصا كورة.
محمد الجم
محمد الجم (خلاق ف سلا عام 1948)، هو مومتيل مغريبي بان بواحد الفرقة سميتها "القناع الصغير" وبالضبط ف مسرحية السلاحيف عام 1970، وكيتعتبر عام 1975 أهم محطة ف لكاريير ديالو، حيت أسس مع أسماء معروفة بحال عزيز موهوب ومليكة العمري... فرقة لمسرح لوطني، اللي قدمات مسرحيات ناجحة بحال «وجوه الخير»، «قدام ربح»، «ساعة مبروكة»، «جار ومجرور»، «الرجل الذي».
السيستيم د لبوطولة
لخدمة د السيستيم
ف كورة والروݣبي، كايكونو لبوطولات مترابطين بلعملية ديال الطلوع والطيوح، واللي فيها فراقي اللي كانو اللوالة فقيسم طايح كايطلعو لقيسم طالع عليه شوية، ولفراقي اللخرانيين كايهبطو لقيسم هابط عليه. متلا فلمغريب اللي عندو هيكلة هرمية ديالو، جوج فراقي اللولين ف لبوطولا لوطنية د لهواة (لقيسم 3) كايطلعو لبوطولا 2 (لقيسم 2)، وجوج فراقي اللخرين كايهبطو لقيسم لهواة اللول (لقيسم 4). هاد لعملية كاتكون أوطوماطيك كولا عام، وبعض لمرات كايكونو فيها ميطشان د السد.
محمد الجم
حياتو
ف عام 1970، لتاحق محمد الجم، اللي تزاد عام 1948 بمدينت سلا، بفرقة «القناع الصغير» ديال نبيل لحلو، وشارك ف مسرحية «السلاحف»، وهي أول مشاركة ليه كفنان بروفيصيونيل، من بعد داكشي خدم مع أحمد الطيب لعلج ف بزاف ديال لمسرحيات أشهرها «قاضي لحلقة»، ولايني عام 1975 كان هو أهم محطة فمسيرتو لمهنية، حيت أسس مع وحدين خرين بحال عزيز موهوب، مليكة العمري... فرقة المسرح الوطني، اللي قدمات عروض ناجحة بحال «وجوه لخير»، «قدام ربح»، «ساعة مبروكة»، «جار ومجرور»، «الرجل الذي»...
النجاح اللي حققاتو الفرقة كيرجع بزاف للخبرة اللي جمعها هاد لفنان لكوميدي، حيت كان هو مول النصوص المسرحية لأشهر العروض اللي قدمتها لفرقة، فهو اللي ألف أول مسرحية ليها بعنوان «وجوه لخير»، جات من بعدها أعمال أخرى كتر من عشرين، 9 منها كتبها لفرقة لمصرح لوطني.ومن المصرح للتلفزيون، دخل لجم إكسبيريونص جديدة جعلتو نجم كوميدي كبير، حيت قدم أول سلسلة فكاهية بعنوان "عائلة سي مربوح"، جات من بعدها سلسلة سير حتى تجي، ومن بعد جات "جوا من جم" اللي قدمها ف شهر رمضان من عام 2010 تبعتها سلسلة "لعام طويل" سنة 2011.
محمد عبد الجليل الهجراوي
محمد عبد الجليل الهجراوي باحت أكاديمي ف لأركيولوجيا ؤ شاعر ؤ كاتب مسراحي مغريبي. كان مودير د مصلحة تّرات تّقافي ف وزارة تّقافة، و ؤستاد باحت متخصص ف لعصور لقبلتاريخية ف لمعهد لوطني د لأثار و تّرات. كان عضو ف لفرقة لعلمية لي كتاشفات أقدم أتار د لحوايج ف لعالم، لي كاترجع ل هادي 120.000 عام، ؤ لي تّلقات حدا تمارة، ؤ حتا ف لفرقة لي دارت بحت ف مغارة لحمام حدا وجدة. ؤ كان أيضا عضو ف لّجنة لمغريبية د تّاريخ لعسكاري. قرا ف جاميعة د بورضو ف فرانسا فين خدا دّوكتورا ديالو ف 1985.
منطقة زمانية
لمناطق زّمانية كيتحددو من واحد لمرجع لي كيتسمّا تّوقيت لعالمي لمنسق UTC.
إيهاب توفيق
إيهاب توفيق (مزيود ف 7 يناير 1966)، مطرب مصري، كيتّعتابر من بين أشهر لمغنين ف لوطن لعربي. بدا لكاريير لفنية ديالو ف أوائل التسعينات من لقرن لعشرين.
كناري
لكناري (الاسم العلمي: Serinus canaria forma domestica) هو نوع ديال الطيور لمدجنة من لكناري لبري، واحد من نواع ديال طيور لي كاتغني، من لفصيلة ديال شرشوريات، تايرجع لأصل ديالو لجزيرة ماكرونيزيا (جزر الأزور، وماديرا، وجزر الكناري).
تاريخ ديال تدجين
تصغير|308x308px|كناري من لمغريب تربى لكناري على يد بنادم أول مرة فلقرن سبعطاش، فاش جابوه لبحارة صبليون لأوروپا. و كان فديك لوقت التمن ديالو غالي بزاف، عليها كان موجود غير فلقصورة ديال لمولوك، و عند لقساوسة ديال لكنيسة لي كانو تايبيعو ويشريو فيه، لكن كانو تايبيعو غير دكورة حيت غير هوما لي تايغنيو، لي خلى لأعداد ديالو تنقص، و تمن ديالو يزيد. بعد صبليون وصل لكناري للطاليان، و تزادت شعبية ديالو فيها، لي خلى سلالات جديدة من هاد طوير تبان فأوروپا. نفس لبلان وقع فنڭليز، كان هاد طير فلول غير عند لمرفحين، لكن فتالي قدرو لمواطنين لعاديين يربيوه، و تازدت شعبية ديالو فأروبا، و بعدها فلعالام كامل.
ليتيحاد الدولي ديال كورة
ليتيحاد الدولي ديال كورة (بالنݣليزية: International Federation of Association Football، بلفرانساوية: Fédération Internationale de Football Association) أولّا FIFA هي منضامة دولية كاتحكّم فالرياضة د كورة فلعالم. هاد لمنضامة داخل فيها 211 عضو (بلدان وأراضي). تأسس هاد ليتيحاد نهار 21 ماي 1904 ف باريز باش يراقب التورنوايات الدوليين اللي كانو مابين ألمانيا، بلجيكا، الدانمارك، فرانسا، هولاندا، الصبليون، السويد وسويسرا، وتزادو ليها شي دول قبل من لحرب لعالمية اللولة بحال كانادا ف 1913 ولميريكان ف 1914.
ليوما لمقر ديالها كاين فمدينة زوريخ فسويسرا، وكايترأسها السويسري الطالياني جياني إنفانتينو من 26 فبراير 2016. أشهر حاجة معروفة بيها لفيفا هي كاس لعالم، واللي تنضم أول مرة فمدينة موتيڤيديو، اللي هي لعاصيمة ديال لأوروݣواي. لفيفا كاتدخل لفلوس من ليشهارات والصپونصورات، واللي وصلو ف 2018 ل 4.7 مليار دولار ميريكاني (42 مليار درهم مغريبي)، وكان فيهوم رباح ديال 1.2 مليار دولار ميريكاني (10 دلمليار ديال الدرهم). لخزينة ديال لفيفا وصلات 2.7 مليار دولار ميريكاني (24 مليار درهم) فلافان ديال لفترة مابين 2015 و2018.
لمؤسسات د لفيفا
220px|تصغير|يمين|لمقر ديال لفيفا فزوريخ، [[سويسرا]] لعضو لمجهد ݣاع فلمؤسسات ديال لفيفا هو لكونݣريس د لفيفا (بالنݣليزية: FIFA Congress)، اللي هو مجليس فيه ممتيلين من كولا بلاد وأرض عضو واللي كايتدار لمؤتمر ديالو لعادي مرّة كولّا عام، ومن 1986 جوج مرات فلعام. لكونݣريس هو بوحدو اللي عندو لحق يبدّل لقوانين ديال لفيفا.كاينة اللجنة ليستيعجالية ديال لفيفا، واللي كاتعامل معا لحوايج ولمشاكل الضروريين مابين كولا مجمع ديال لونݣريس.
هاد لكونݣريس كايصوت على الدخول ديال بلدان وأعضاء جداد وكاينتاخب الرايس ديال لفيفا ولأمين لعام واللجنة التنفيدية. الرايس ديال لفيفا ولأمين لعام كايݣابلو اللي طاري فلفيفا وبرّا ديالها، أما اللجنة التنفيدية واللي كايترأسها الرايس د لفيفا هي اللي مسؤولة على لوقات ولبلايص والشكال ديال التورنوايات. لفيفا كاينة فسويسرا، داكشي لاش هي مؤسسة اللي تابعة وكاتحتارم لقانون السويسري.
الراية والنشيد
140px|تصغير|يسار|الراية ديال لفيفا. الراية ديال لفيفا هي راية زرقة وفيها اللوݣو ديال لفيفا بلبيض. الراية الجديدة ديال لفيفا بدات كاتخدّم من لحفلة ديال لحلّان د كاس لعالم 2018 ديال روسيا، ومن تما وديما لفيفا خدامة بيها.
النشيد ديال لفيفا هو نشيد صاوب لألماني فرانز لامبرت اللحن ديالو من 1994، وعاودو ليه روب ماي وصايمون هيل لينتاج. كايتغنى النشيد فلميطشان والتورنوايات اللي كاتنضمهوم لفيفا. من 2007 فرضات لفيفا على الشوركة دياولها اللي كايدوزو لميطشان باش يدوزو مورصو صغير ديال النشيد قبل ومن مورا لميطشان، هادشي باش تزير لفيفا تشهر لمستشهيرين ديالها.
لأعضاء د لفيفا
كاينين ستة ديال لكونفيديراليات ولمنضامات الدولية اللي معتارفة بيهوم لفيفا باللي تابعين ليها. هاد لمنضامات هوما:
فلمجموع، لفيفا كاتعتارف ب 211 جامعة وطنية ديال لكورة و129 فرقة ديال لكورة ديال لعيالات.
لعياشي لعدراوي
من 2007 تال 2009، كان لعدراوي دار ماسطر د دّيراسات سّامية ؤ موقارنة لأديان، ؤ ف 2015، خدا دّوكتورا ديالو ف كلية الأداب و لعولوم لإنسانية سايس ف فاس.
عوام 1680
عوام 1680 ؤلا عقد 1680 هوّ عقد ديال الزمان بدا ف 1 يناير 1680 و سالا ف 31 دجنبر 1689.
كرونولوجيا
مقالات د لعقد د 1680: 1680 · 1681 · 1682 · 1683 · 1684 · 1685 · 1686 · 1687 · 1688 · 1689
صلاح حيسّو
صلاح حيسّو (بلأمازيغية:ⵙⴰⵍⴰⵃ ⵃⵉⵙⵙⵓ)، تولد ف 6 فبراير 1972 ف آيت تاغيا، ف النواحي د قصبة تادلة، هو جراي مغريبي معتازل ديال لمسافات الطويلة. حيّسو معروف ف لمغريب حيت ربح بزاف د لميداليات مهمّة، منها لبرونزية ف السباق د 10000 ميطرو ف لألعاب لأولمپية د أطلانطا ف 1996، و جوج د لميداليات ف لبطولة د لعالم د الجرا (لفضية د ل 10000 ف أتينا ف 1997 و الدهبية د ل 5000 ف إشبيليا ف 1999).
حيسّو كان عندو الرقم لقياسي لعالمي د ل 10000 ميطرو عام (26.38.08، من 23 غشت 1996 ل 4 غشت 1997)، و حطمّو من موراه هايلي جيربي سيلاسي.
أرمد
أرمد هو دُوَّار كاين ف لجماعة ديال أسني، إقليم لحوز، جهة مراكش آسفي ف لمغريب. تابع لمشيخة ديال إمليل لي فيها 17 لدوار. ناس ديال أرمد لعدد ديالهم 1045 بنادم على حساب لإحصاء رسمي ديال سكان وسكنى ديال عام 2004. ، هو دوار لي كاين ف جبل، فسلسلة ديال الأطلس لكبير لغربي.
ضلال د الدات
ضلال د الدات (ب نّݣليزية The Shadows of Self) رواية ديال سّتيمپانك ؤ لفنطازيا ديال لكاتب لميريكاني براندن ساندرسون خرجات ف 6 أكتوبر 2015. هاد رّواية هيّا لخامسة ف سّيرية د ميستبورن، ؤ تّانية ف سّيرية لفرعية د "واكس ؤ ويين" لي كاتطرا ف لإيرا تّانية، 300 عام مورا لأحدات ديال لكتاب تّالت.
هاد رّواية مسبوقة ب لأشابة د لقانون (2011) ؤ متبوعة ب الشراطي د لحيداد (2016).
ديبيان
تصغير|لوݣو ديال ديبيان ديبيان (ب ) توزيع ديال لينوكس و هو عيبارة على بزاف ديال لبرامج لحرة ؤ ب كوض مفتوح لي طورها مشروع ديبيان لمدعوم من طاراف جماعة د لموبرميجين. هاد لمشروع دارو أيان موردوك ف 16 غشت 1993. أوّل ڤيرسيون ديال ديبيان (0.01) خرجات ف 15 شتنبر 1993. ديبيان هوّا أقدم سيستيم مبازي على نّوية د لينوكس. و هوّا سّاس ديال شلا توزيعات د لينوكس، بحال ؤبونتو.
حمادة هلال
محمد عبد الفتاح عبد العزيز هلال (مزيود ف 20 مارس 1982) المعروف ب سميتو لفنية حمادة هلال هو مغني، و ممثل، و ملحن مصري.
عوام 1670
عوام 1670 ؤلا عقد 1670 هوّ عقد ديال الزمان بدا ف 1 يناير 1670 و سالا ف 31 دجنبر 1679.
صوفاكس
198px|تصاور ديال لماليك [[يوبا التاني|يوبا لموريطاني و مراتو كليوپاطرا سيليني ف شقوفا د لفلوس. لماليك يوبا كان كيڭول على راسو بلي منحادر من صوفاكس.|تصغير]] صوفاكس (ب ليونانية لبالية Σόφακος صوفاكصوص) ؤلا سوفاكس (Sufax) هوّا بطل ؤلا نص رب ف لأساطير لأمازيغية ؤ ليونانية. صوفاكس هوّا ولد رّبة تينڭا ؤ رّب ليوناني هرقول، ؤ على حساب لأساطير هوّا لمؤسس ديال طانجا لي سمّاها ب سميت مّو، ؤ كان حاكم مملكة ف لمغريب، لي تقدر تكون هيّا نيت مملكة موريطانية.
كانت عندو ختو سميتها إفينوي (لي بّاها هوّا عنتي لي كان تصارع معاه ؤ قتلو هرقول)، ؤ خوه سميتو پالايمون، لي يقدر يكون تا ولد ختو بعدما نعسات إفينوي معا بّاه هرقول.
صوفاكس خدا لمنصب ديال حامي أرض لأمازيغ من مور راجل مّو سّابق عنتي. على حساب لأساطير لأمازيغية، بزاف د لملوك لأمازيغ دّاعاو بلي كينحادرو من صوفاكس، بحال لملوك د نوميديا. نفس لأساطير كاتڭول بلي كان عندو ولد سميتو ديوضوروس لي حكم مناطق من شمال إفريقيا ب لمعاونة ديال لأرباب د ليونان. على حساب تّوارخي ليوناني پلوطارخوس، بزاف د هاد لأساطير تّختارعو باش يعطيو مصداقية ل لحكم ديال لماليك يوبا لموريطاني لي كينحادر من لعائلة لملكية د نوميديا، ؤ لي كان كيعتابر راسو حفيد ديال ديوضوروس ؤ صوفاكس.
دجون كينيدي
دجون فيتزجيرالد «دجاك» كينيدي (بلينݣليزية: John Fitzgerald "Jack" Kennedy)،(تولد ف 29 ماي 1917 ف ماساشوسيتس - مات ف 22 نونبر 1963 ف طيكساس) كان عسكري و سياسي ميريكاني. كان هو الرئيس لخامس وتلاتين ديال لميريكان، و حكم فيها من 1961 حتال 1963. كينيدي كان هو أصغر رئيس تنتاخب ف التاريخ د لميريكان، و واحد من الروايس الربعا د لبلاد اللي تقتلو و هوما عندهم السلطة (تقتل ف 1963 ملي كان غادي ف موكب مع مراتو ف وسط لمدينة د دالاس).
لوقت اللي حكم فيه كينيدي كان ف لوقت د لحرب لباردة، و كانو فيه مشاكيل كتار ما بين لميريكان و لإتحاد السوڤياتي و كوبا، اللي كانت يا الله وقعات فيها تورة ديك الساعة.
ملّي تقتل كينيدي، جا ف محلو ليندون دجونسون اللي كان نائب رييس، و من بعد تنتاخب هو براسو رئيس ف 1964.
لمزاود
link=https://commons.wikimedia.org/wiki/Category:John_F._Kennedy?uselang=ary|20x20px تقدر تزيد شوف بزاف د تّصاور و لمعلومات ديال دجون كينيدي ف ويكيميديا كومنز.
أحمد شوقي (مغني)
أحمد شوقي (تزاد 31 مايو 1982) بمدينة تطوان، المغرب هو مغني مغربي تشهر سنة 2013 بأغنية «حبيبي آي لاف يو» (بالإنجليزية: Habibi I Love You) تم تصوير ديال اغنية ف ولاية ميامي لميريكانية للموزع منتج عالمي ريدوان (RedOne) لمغنيالكوبي بيتبول بمشاركة ممثلة تيلينوفيلا الدومينيكانية الأصل ميشيل فارغاس. حققت اغنية نجاح واسعا في بلدان شرق اوسط والعالم العربي وفي أوروبا القارية خصوصا في فرنساوهولندا وصلت ل أعلى مواتب حققت نسبة مشاهدة عالية على موقع يوتيوب نشرو نسخة مرافقة لها بعدة لغات أجنبية.
زكروم
تصغير|يد كاتحل الزكرون ؤلا الساقطة زكرون ؤلا زكروم ؤلا صاقطة هو واحد السيسطيم ميكانيكي ديال التطراق ؤلا السدّان للي كايخليك تقد تجمع ؤلا تفرق بين جوج حاجات بحال الدفة ديال لباب ؤ لكادر ديالو. الساقطة كا تتكْوْن من الطرف الرئيسي لي كايكون شاد ف لباب ؤ لي من وسطو واحد لبارة كا تزلق ب طريقة ؤفوقية ل ليمن ؤ ليسر ؤ كا تدخل وسط التقبة للي كاتكون شادة ف لكادر تاع الباب.
إتيمولوجيا
كلمة زكرون ؤ ساقطة بجوح جايين من أزكرون ⴰⵣⴽⵔⵓⵏ azekrun ؤ صّاقطة ⵚⵚⴰⵇⵟⴰ ṣṣaqṭa.
نشاعلاه
نشاعلّاه (لعربية: إن شاء الله) هي واحد لعيبارة تقافية ؤ دينية لي تقدر تعني بزاف لحاجات حسب لكونطيكس ولكن أشهر تخدام ليها هو بمعنى النفي: يعني "ما غاديش ندير داكشي" ؤلا بمعنى "ممكن ندير ديك لحاجة ولكن ما كا نواعدك بوالو ؤ ما غادي نلتازم بوالو".
عنتي
عنتي (ب ليونانية لبالية Ἀνταῖος، أنطايوص) شخصية ف لأساطير ليونانية ؤ لأمازيغية، مشهور ب لمدابزة ديالو معا هرقول ف إطار 12 عطاشات د هرقول. عنتي كيتّعابر رب معبود عند لأمازيغ لقدام ؤ "حامي أرض ليبيا لقديمة" (أرض لأمازيغ ؤلا تامازغا ف لمصطلح لعصري).
ف لمعتقد لقديم، عنتي كان عملاق ؤ ولد لأرباب بوسيدون ؤ ڭايا. مراتو هيّا رّبة تينڭا (لي لأسطورة كاتڭول بلي تسمّات عليها مدينة طانجا). بعض لأساطير كاتڭول بلي عندو جوج بنات، وحدة سميتها بارصي ؤلا ألسييس، ؤ لوخرة سميتها إفينوي.
كلمة ب ليونانية كاتعني "داك لي ضد" ؤلا "لعدو".
لأسطورة
عنتي كان كيتحدّا أي واحد دايز من طريقو باش يتعابز معاه، ؤ ماعمّرو خسر أي معابزة طالمّا رجليه قايسين مّو ڭايا (لأرض). كان كيطيّح لخصوم ديالو ل لّرض، ؤ كيقتلهوم، ؤ بنا معبد ل بّاه بوسيدون ب لقلقولات ديالهوم. هرقول لي كان ف طريقو ل جّردة د لحوريات لغربيات (عطاشة نمرة 11 ديال هرقول)، قبل تّحدي ؤ تصارع معاه. هرقول عاق بلي مايقدرش يغلب عنتي ؤ هوّا واقف فوق لرض، فا هزّو ؤ بقا كيعصرو تا قتلو.
موراها هرقول غادي ياخد مرات عنتي، تينڭا، ؤ غادي يولد معاها لبطل لأمازيغي صوفاكس، لي لأساطير كاتڭول بلي أسس مدينة طانجا ؤ سمّاها على مّو. هرقول ولـٰد وٰلد أخور سميتو پالايمون معا بنت عنتي إفينوي. لماليك يوبا لموريطاني كان كيدّاعي بلي لأصل ديالو كيرجع ل صوفاكس. صوفاكس كان عندو ولد سميتو ديوضوروس لي لأساطير كاتڭول بلي حتل بزاف د لمناطق ف شمال إفريقيا ب لارمي لي كان جاب هرقول.
لمعابزة مابين عنتي ؤ هرقول كانت من بين لمواضيع لمحببة ف لفترة د نّوضة ف ؤروپا (لقرن 15 ؤ 16)، سيرتو ف نّحت.
بعض لأساطير كاتعتابر بلي عنتي هوّا نيت لماليك ديال مدينة إراسا، لي كانت ف مملكة قورينا (لي جا لموضع ديالها ف ليبيا ديال دابا)، ؤ لي كانت عندو بنت سميتها ألسييس ؤلا باركا.
لموضع ف شمال إفريقيا
عنتي كان كيتڭال بلي كان ف شي موضع ف صّحرا د شمال إفريقيا. ف لغالب دخل ل لأساطير ليونانية ف نّص د لقرن 7 قبل لميلاد، بعدما ليونانيين لقدام دارو رجلهوم ؤ حتلو مناطق ف شمال إفريقيا. هاد لموضع مامحددش مزيان على لعرض د لمنطقة، ؤ يقدر يكون ف أي بلاصة ف شّرق ؤلا لغرب. متلاً واحد لقصة كاتّعاود بلي لجينيرال رّوماني كوينتوس سيرطوريوس ملي زار طانجا، ڭالو ليه ناسها بلي لقبر د عنتي كاين تحت واحد لكدية كبيرة مابعيداش بزاف على لمدينة. ملي حفر لقبر لقا عضام د عملاق، ؤ عاود ردم تّراب فوق منهوم، ؤ شارك ف طقوس تقديسية محلية ؤ عطا قربان باش "يعضّم لمكانة ديال لقبر". هاد لكدية تقدر تكون هيّا لمعلامة د مزورا لي جات على بعد د 50 كيلوميطر من طانجا، لي كاتّعتابر من أقدم لمعالم لميڭاليتية ف شمال إفريقيا. لأسطورة كاتڭول بلي لكدية لي مدفون فيها عنتي غير كايتخاد منها تراب كاطيح شّتا باش تعاود تعمر ديك لحفرة.
لمدينة لقديمة د باركا، لي غالب جات ف لمرج ف ليبيا لحالية، كانت كاتسمّا أنطاپوليس على عنتي (أنطايوس)، ؤ تا مدينة تجيبو ف مصر لقديمة كانو ليونانيين ؤ رّومان كيسمّيوها "أنطايوپوليس"، وخا "أنطايوس" لي تسمّات عليه، يقدر مايكونش هوّا نيت عنتي لأمازيغي.
بيوتقليد
تصغير|أول محاولة د الطيران ل شي بنادم لي دارها لعالم [[أمازيغ|لأمازيغي لأندلسي عباس بن فرناس مثال زوين ديال لبيوتعياب.]]
لكائنات لحية طورو هياكل ؤ مادّات لي مأضابطيين بزاف ف لمدة ديال زمانات جيولوجية قدهم قداش على طريق لانتيخاب الطبيعي. لبيوتعياب خرّج لينا طيكنولوجيّات جداد مأنسپيرين من حلول بيولوجيّة فالمستوى د الماكرو ؤ لقياس ديال النانو. من نهار لينسان عقل على راسو ؤ هو كا يقلب على حلول للماشاكيل ديالو ف الطابيعة. الطابيعة صولڤات عرام د لماشاكيل لهنداسية بحال كيفاش تداوي راسك براسك، كيفاش توازن بين التاعايوش ؤ لمقاومة فاش كا تكون معرّي للمحيط لبراني، لهيدروفوبيا، التركيب الداتي، كيفاش تستافد من الطاقة الشمسية.
التاريخ
واحد من أقدم لأمثلة د لبيوتعياب هو الديراسة د الطيور باش بنادم يتعلم يطير. واخا المحاولة ديالو فشلات كانت على بونت تقتلو، عباس بن فرناس (809م - 887م) دار أول محاول نص ناجحة د الطيران ف تاريخ البشرية فين صاوب ألة د الطيران كا تعيب الجناح ديال الطيور فصلها على المقاس ؤ الوزن ديالو ؤ غطا راسو بالريش من موراها جمع الناس ؤ طلع من فوق قصر الرصافة للي جا من فوق واحد الربوة عالية ف قرطبة ؤ لاح راس ؤ قد يطير لواحد المسافة طويلة ولكن الهبوط ديالو كان عنيف حيت نسا الديل للألة الشراعية ديالو د الطيران.
ليوناردو داڤينشي (1452–1519) تا هو كان مراقيب شغوف للطبيعة ؤ للأناطومي د الطيور ؤ الطيران ؤ حاول يصمم نماديج ؤ شي وساخ لألة د الطيران واخّا ما خرّج والو من داكشي للواقيع. أول محاولة ناجحة للطيران ل بنادم د لإخوان رايت لي كانت ف 1903م تا هي كانت مأنسپيريا من لمراقبة د الطيران د لحمام. تصغير|لوساخ د [[ليوناردو دا ڤينشي لي حاول يصمم فيه ألة د الطيران مستوحات من الجناح د خفاش.]]
لأمير ويليام، دوك د كورنوال و كامبريدج
ويليام، دوك د كورنوال و كامبريدج و أمير د ويلز، سميتو لكاملة ويليام أرثر فيليپ لويس (مزيود ف 21 يونيو 1982) هوّا عضو ف لفاميلة لملكية د بريطانيا، ؤ ولي لعهد د لمملكة لمتحدة من 8 شتنبر 2022، ملي طلع بّاه لماليك تشارلز تّالت ل لعرش. مّو هيّا لأميرة ديانا لي كانت ماتت ف 1997.
ف 2011، خدا لّقب ديال دوك د كامبريدج، قبلما تجوج ب كاترين ميديلتون. ف شتنبر 2022، خدا لّقب ديال دوك د كورنوال لي كيرافق لمنصب ديال ولي لعهد. نّهار لي موراه خدا لّقب ديال أمير د ويلز لي تاهوا كيكون عند ولي لعهد د بريطانيا.
جتياح روسي د ؤكرانيا د 2022
ف 24 فبراير 2022، دارت روسيا هجمة شاملة على ؤكرانيا، لي كاتحدّها من جّيهة لجنوب غربية، شّي لي كيتّعتابر تصعيد كبير ل لحرب رّوسو-ؤكرانية لي بدات من 2014. هاد لهجمة كاتّعتابر أكبر هجمة عسكارية تقليدية ف ؤروپا من لحرب لعالمية جّاوجة.
لهجمة كان سبقها تعزيز د لقوات رّوسية على لحدود بيناتهوم من لبدية د 2021. على حساب رّايس د روسيا ڤلاديمير پوتين، هاد لهجوم جا كا رد على تحركات د نّاطو لي "باغي يتوسع جيهت شّرق ؤ يحاصر روسيا". لوزير لمنتدب د وزارة لخارجية رّوسي سيرݣي ريابكوڤ ݣال بلي روسيا خاصها تمنع ب أي شكل باش ؤكرانيا تدخل ف تّحالف د نّاطو. شي يامات قبل جّتياح، روسيا عتارفات ب جوج جمهوريات ف لأراضي د ؤكرانيا، لي هوما جمهورية دونيطسك شّعبية، ؤ جمهورية لوݣانسك شّعبية، لي بجوجهوم جاو ف مناطق د ؤكرانيا ب أغلبية روسية. ؤ لجيش رّوسي كان ديجا دخل ل منطقة ضونباس ف شّرق د ؤكرانيا من 21 فبراير.
تاريخ
لمنطقة لي دابا كاينة ف ؤكرانيا كانت، ف بزاف د لفترات تّاريخية، تابعة ل لإمبراطورية رّوسية، ؤ أول دولة د رّواسا كانت تأسسات تماك ؤ لعاصيمة ديالها كانت ف كييڤ، لي دابا عاصيمة د ؤكرانيا. عبر قرون د زّمان ستاقلات ؤكرانيا ل مدة شحال من مرة (متلاً فاش طاحت ف يد لمنݣول ف لقرن 13)، ؤ عاود رجعات. ف لقرن 20، لينين كان تخلّا على ؤكرانيا ؤ مناطق خرين ل صالح ألمانيا ف لوقت د لحرب لعالمية لّولة، باش يركّز على لوضعية ف دّاخل لي كانت متأزّمة، ؤ عاود رجعات كا وحدة من 11 دولة تابعة ل ليتيحاد سّوڤياتي، حتال 1991 فاش ستاقلات بشكل كامل مرة خرة. ب سباب لقرب لجغرافي ديالها من غرب ؤروپا، ؤكرانيا عندها تأتير غربي تقافي ؤ فيكري كبر، ؤ هيّا عكس روسيا دولة ديموقراطية بحال بزاف د لبلدان د لغرب. تاريخياً، كان تّأتير لغربي، سوا ف لفيكر ؤلا تّقافة ؤلا طّيكنولوجيا كيجي ل روسيا ديما من ؤكرانيا.
مورما طاح ليتيحاد سّوڤياتي، لعلاقات بين روسيا ؤ ؤكرانيا بقات مستامرة. ف 5 دجنبر 1994، ؤكرانيا قبلات باش تّخلا على سّلاح نّووي ديالها، موقابيل باش روسيا، بريطانيا ؤ لميريكان يضمنوها ضد تهديدات ل سّتيقلالية سّياسية ؤ سّيادة ديالها. فاش روسيا ضمّات قريميا ف 2014، تّعتابر هادشي خرق ل لموعاهدة د بوداپيست ؤ تعدي على سّيادة د ؤكرانيا.
قبل جّتياح
شهورا قبل جّتياح رّوسي، كانت روسيا كاتبلاصي لعساكريا ديالها على لحدود معا ؤكرانيا، ؤ بزاف د لبلدان كانو متخوّفين بلي پوتين باغي يبدا حرب.
كرونولوجيا
تصغير|تسلسل د لأحدات ديال لحرب د روسيا على ؤكرانيا
24 فبراير
نيشان مورا لهجوم رّوسي، رّايس د ؤكرانيا ڤولوديمير زيلينسكي، علن على لحالة د لحرب ف ؤكرانيا. ف نفس نّهار ف لعشية، ديكلارا بلي جميع رّجال لي عمرهوم ما بين 18 ؤ 60 عام خاص يتم تّجنيد ديالهوم باش يدافعو على لبلاد.
لجيش رّوسي رسم رّمز Z (حرف لاتيني) على دّوزان ؤ لمركوب لعسكاري ديالو، غالبان باش مايتيريوش لعكساريا رّواسا على بعضياتهوم.
عوام 1660
عوام 1660 ؤلا عقد 1660 هوّ عقد ديال الزمان بدا ف 1 يناير 1660 و سالا ف 31 دجنبر 1669.
كرونولوجيا
مقالات د لعقد د 1660: 1660 · 1661 · 1662 · 1663 · 1664 · 1665 · 1666 · 1667 · 1668 · 1669
عبد الرحمان الزناتي
عبد الرحمان الزناتي (تولد نهار 14 يوليوز 1943 ف وجدة) رسام و كاتب و شاعر مغريبي. هو من أول الرسامة د الشرق د لمغريب اللي تعرفو تال لخاريج. الزناتي تعلم لفن بوحدو و تيكتب الشعر ديالو بلفرانساوية.
كوريپوس
فلاڤيوس كريسكونوس كوريپوس كاتب ؤ شاعر ؤ توارخي أمازيغي روماني عاش ف لقرن 6، ؤ لي لكاريير ديالو عرفات زديهار تحت لحكم ديال لأباطيرا لبيزنطيين يوستينيان لّول ؤ يوستين تّاني. لأعمال لمعروفة ديالو هوما قصيدة ملحامية ب عنوان يوهانيس ، ؤ قصيدة خرة ب عنوان "مدح يوستين لأصغر". كوريپوس كيتّعتابر ف لغالب آخر كاتب لاتيني موهيم ديال لعصر لقديم.
حياتو
كوريپوس أصلو من شمال إفريقيا، ؤ كان مدكور ف واحد لوتيقة بلي كان "موعلّيم" (ب لّاتينية ). بعض تّوارخيا كيعتاقدو بلي راه هوّا نفس شّخص لمعروف ب سميت كريسكونيوس أفريكانوس، لي كان فرايلي عاش تال لقرن 7، ؤ لي ألّف كتاب ديال لقانون لمسيحي ب عنوان "كونكورديا كانونوم" ، ولاكين ماكاينينش أديلّا كافية كاتتبت هاد لفرضية.
مامعروفة تا حاجة على كوريپوس من غير داكشي لي مدكور ف لقصايد ديالو. على ماكيبان كان شاد لمنصب ديال نوطير ف لمحكمة تحت لإدارة ديال أناسطاسيوس، لي كان أمين لمال ديال يوستينيان لّول. ف لأواخر د لفترة د لحكم ديال يوستينيان، كوريپوس هاجر من شمال إفريقيا ل لقسطنطينية (دابا إسطنبول ف تركيا)، ف لغالب حيت فقد لممتلكات ديالو ملي هجمو لڤندال على لبيزنطيين، ؤ تّورات لمورية لي شعلو موراها.
لأعمال
لأعمال ؤ لأسلوب ديال كوريپوس تلقّاو بزاف د لمدح، سيرتو حيت أصلو ماشي طالياني ؤلا ؤروپي ؤ كان كيكتب ب لّاتينية بشكل سلس.
يوهانيس
هاد لكتاب مكتوب على شكل قصيدة ملحامية، ب نفس لعنوان، لي معروفة أيضاً ب عنوان "على لحروب لّيبية". هاد لقصيدة ماتّكتاشفات تال لقرن 19، ؤ كاتعاود على لجينيرال يووانيس طروݣليطا لي كان كوماندان ديال لجيش لبيزنطي ف شمال إفريقيا، و لي حارب لمور ؤ قدر يتغلب عليهوم. يوهانيس، لي كان هدية ل لأعيان د مدينة قرطاج، فيه 8 د لݣزوات، لّخر فيهوم ماكاملش، ؤ 5000 سطر. لكتاب كيبدا فاش يوستينيان عطا أمر ل لجينيرال باش ينضم ل لحرب، ؤ كيسالي فاش نتاصر ف معراكة قرطاج ف 548 ميلادية. لكتاب كان مدكور عند توارخيا بحال يوهانيس كوسپينيانوس، ؤ كان سّلطان لعتماني سليمان لّول دمّر نسخة ديالو، ولاكين ماتّكتاشفات نسخة خرة منو تال 1814 ف ميلانو ف طّاليان.
لقصيدة د يوهانيس قيمتها كاتّجاوز لمحتوى تّاريخي ديالها، لي كيوصف شّعوب ديال شمال إفريقيا ف لعصر لقديم لّخر، ؤ كاتّعتابر تحفة أدابية كبيرة د لّاتينية.
قاسم لغزالي
قاسم لغزالي (مزيود ف 24 يونيو 1990 ف سيدي قاسم) كاتب ؤ صحافي مغريبي عندو لجنسية د سويسرا، ؤ من لمغاربا لقلال لي علنو على لإلحاد ديالهوم. كيتّعتابر من بين لمودافعين على حقوق لإنسان، ؤ كتب بزاف على لحرية دّينية ف لبلدان لإسلامية ؤ لقضايا لمتعلقة بيها.
لمقالات ديالو تنشرو ف هافينطون پوسط، لوموند، نوير تسورشر تسايتونڭ، بازلر تسايتونڭ ؤ جورنالات خرين، ؤ تا ف سّيت ديال مؤسسة ريتشارد داوكينز. ف 2017، لغزالي خدا لجنسية سّويسرية، ؤ تّعتابر من بين 14 شخصية سويسرية لأكتر تأتيراً من طاراف جورنال بازلر تسايتونڭ. ف 2018، تّعتابر سّويسري د لعام من طاراف جورنال زونطاڭ تسايتونڭ من بين 30 شخصية، ؤ ف نفس لعام كان ف ليستة ديال مجلة "هو إز هو" ديال 200 شخصية معروفة من زيوريخ.
حياتو
قاسم لغزالي تّولد ف فاميلة أمازيغية صوفية ف قرية حدا سيدي قاسم. جدو كان بنا جّامع د لقرية، ؤ بّاه لي كان خدام ضونتيست، كان باغيه يولّي إمام. تحوّل معا فاميلتو ل ليبيا ل سنوات ف طّفولة ديالو، قبل مايرجعو ل لمغريب مرة خرة. وخا صّوفية عندها تعاليم إسلامية روحانية كتر من ما هيّا دوڭماتية، لغزالي عتابر بلي دّين لي تربّا عليه كان متزمّت ؤ منغالق.
ف 2010، بدا كيكتب بلوڭ سميتو "بهموت" لي عبّر فيه على لأراء ديالو على دّين ؤ لمجتمع. لبلوڭ ولّا معروف ف لمنطقة د شمال إفريقيا ؤ شّرق لأوسط، ؤ تلّقا لغزالي بسبابو تهديدات ب لقتل، سيرتو حيت كان من نّاس لّولين ف لمغريب لي علنو على لإلحاد ديالهوم ف صّوشل ميديا. ب سباب هاد تّهديدات، ضطر باش يخرج من لقرية ديالو، سيرتو بعدما تطرد من لمدراسة ؤ تعرض ل عتيداءَات لفضية ؤ جسدية. ف 2011 حصل على لجوء إنساني ف سويسرا ؤ نتاقل تماك. بان ف بزاف د لموناسبات من بعد ف برامج ديال قنوات تلفازية باش يهضر على لحريّات دّينية ؤ لحقوق د لأقليات.
لحرية (جورنال مغريبي)
تصغير|جورنال لحرية لي كان كيصدر ب دّاريجة ليهودية ب حروف عبرية لحرية (ب لحروف لعبرية אלחוררייא⁩⁩، ب لحروف لّاتينية El Horria، ب لفرانساوية La Liberté) هوّا جورنال مغريبي كان كيصدر ف طانجا، مكتوب ب دّاريجة ليهودية ب حروف عبرية، ؤ ب لفرانساوية. لمؤسس ديالو هوّا سليمان بنحيون لي كان أيضا مول دار طّباعة لي كاتطبعو ؤ كاتوزعو. جّورنال بدا ف 18 يونيو 1915 ؤ خرجات نّمرة لّخرة ديالو ف 4 غشت 1922، شهورا بعدما ما مات لمؤسس ديالو، ب مجموع ديال 105 د نّماري. وخا رسمياً جّورنال كان سيماني، كان شي سيمانات ماكيخرجش بسباب صّعوبات لمادية لي كان كيعاني منها.
لڤيرسيونات لي ب دّاريجة ؤ ب لفرانساوية ديال جّورنال ماكانش فيهوم نفس لمحتوى. لڤيرسيون ب لفرانساوية كانت مركّزة علا لكميونيتي د ليهود ف طانجا، ؤ كانت پلاطفورم ل لموتقافين ليهود طّانجاويين، بينمّا لڤيرسيون ب دّاريجة ليهودية كانت موجّهة ف معلوماتها كتر ل ليهود لي كاينين ف مدون خرين ف لمغريب، ؤ فيها معلومات قلال علا ليهود د طانجا. هادشي يقدر مبدئيا يدل علا لجمهور ديال كلا ڤيرسيون، ولاكين ف لواقع ماكاينين حتا معلومات علا لبلايص فين كانت كاتّوزع ؤ كاتباع كلا وحدة فيهوم.
جّورنال د لحرية كان كيعتابر راسو مودافيع علا لحقوق ديال ليهود لمغاربا. ؤ كانو فيه خبار علا ليهود ف لعالام، ؤ معلومات علا سّياسة صّهيونية ؤ لأنشطة لي ضايرين ف فلسطين. ؤ كان كيدافع علا صّهيونية بلا مايقحم راسو ف نيقاشات عليها، ؤ عندو توجه مساند ل لفرانسيس، ؤ تلقا حتا بعض دّعم لمادي من عندهوم. وخا داكشي لحالة لمادية ديال جّورنال بقات كاتكرف حتا تسد ف مرة ف 1922.
غيثة مزديد
غيثة مزديد هي يوتوبر مغريبية معروفة بلڤيديويات التقافية اللي كتدير على ليوتوب. بدات غيثة لقناة ديالا ف يوتوب ف 2017 و كانت كتنشر لڤيديويات اللي كتدير تا فالصفحة ديالا ف فيسبوك.
ف 2023 جاتها دعوة من السفارة الأمريكية في لمغرب، باش تتلاقا جيل بايدن، السيدة لأولى للولايات المتحدة الأمريكية، حيث هاد الزيارة عندها علاقة ب موضوع الشباب في لمغرب، لذلك كان لابد يكون في الزيارة وجود شباب مغاربة كيتقنو اللغة الإنجليزية و عندهم مهارات في الحديث و التواصل.
لقرون لوسطانية
لفترة لوسطانية جات مور لفترة لقديمة ؤ قبل من لفترة لعصرية، ؤ كاتقّسم هيّا براسها ل 3 د لفترات هوما لفترة لمبكّرة، لفترة لعالية، و لفترة لمعطّلة.
روزيلا أيان
روزيلا أيان ولا غزالة عيان (مزيودة ف 16 مارس 1996 ف ريدينڭ ف نّڭليز) لعّابة مغريبية نڭليزية محتارفة د لكورة كاتلعب معا فرقة طوطنهام هوطسپور. كانت لعبات معا لمونتاخابات د نّڭليز فئات قل من 17 ؤ قل من 19 عام، ؤ ف 2021 نضمّات ل منتخب لمغريب د لكورة د لعيالات.
حياتها
تولدات روزيلا ف مدينة ريدينڭ ف نڭليز من بو مغريبي ؤ أم سكوطلاندية، ؤ قرات ف مدراسة مايدن أرلي.
لكاريير ديالها
ف 2015، ربحات لبوطولة ؤ لكاس د نڭليز معا تشيلسي.
طوطنهام
ف يوليوز 2019، مشات ل طوطنهام هوتسپر لي عاد طلع ل پروميار سيري د نڭليز. أول مشاركة ليها معا طوطنهام كانت ضد تشيلسي كا حتياطية ف 8 شتنبر 2019 ؤ ماركات بيتها لول ضد أسطون ڤيلا ف 13 دجنبر 2020.
ف يوليوز 2023، جددات لكونطرة ديالها معا طوطنهام ل عاماين خرين.
سي كاي (مغني)
سي كاي سمية حقيقية تشوكوكا إكوياني (تزاد ف 16 يوليو 1995 في كادونا) هو مغني وكاتب أغاني ومنتج أغاني نيجيري تشهر باغنية أحب نوانتيتي ( "Love Nwantiti" ) لي حققت نجاح كبير بأكثر من 100 مليون مشاهدة على يوتيوب.
جامعة الأخوين
جامعة الأخوين هي جامعة مغربية عمومية عندها تدبير مستاقل ، كان الترتيب العالمي ديالها 2904 ف عام 2010، على حساب المجلس الوطني للبحوث فالصبليون. هاد الجامعة كاينة فالأطلس المتوسط، ف مدينة إفران، و معروفة بالجمال د لبني ديالها، كيف ما مجهزة مزيان مقارنة بالجامعات المغربية لأخرى.
أصل السمية
كاترجع السمية ديال الجامعة للملوك المرحومين الملك السعودي فهد بن عبد العزيز والملك المغربي الحسن الثاني، حيت ساهمات السعودية فتمويل لبني ديال هاد الجامعة. وثّق لينا مؤرخ المغرب و مدير الوثائق الملكية الأستاذ محمد عبد الوهاب بن منصور «أن الملك الحسن الثاني كان الهدف ديالو هو يأسس جامعة عالمية كاتعبر على السلم والثقافة والتعايش بين ڭاع اللغات الأجناس والديانات...»
التأسيس
تأسسات الجامعة ف 25 يوليوز 1992 على يد الملك الحسن الثاني اللي بغى يأسس ملتقى ديال الحضارات و مركز علمي تايستقطب الطلبة والباحثين من العالم كامل.
كاترينا كيف
كاترينا كايف، سميتها فاش تزادت كاترينا توركوطي (مزيودة ف 16 يوليوز 1983) ف هونكونڭ البريطانية، هي مومتيلة وعارضة بريطانية-هندية، بانت فأفلام هندية، تيلوڭوية، و مالايالامية. من عام 2003، بدات ملي بانت فبزاف تاع الأفلام التجارية الناجحة، ولي خلاتها وحدة من أشهر المومتيلات فبوليود فهاذ الوقيتة.
حياتها
خدمات كايف ف لندن عارضة وكتاشفها الموخريج كايزاد ڭوستاد، لي عطاها دور مهم ففيلم بووم (2003). ونتاقلت لمومباي وقدمات بزاف تاع العروض تما. وبزاف تاع سينيمائيين فالبدية ماسيناوش معاها حيث ماتتهضرش الهندية.
بانت مع لمومتيل أبهيشيك باشان ففيلم ساركار فعام 2005 لي لعبات دور صغير ك صاحبتو. ماين بيار كيون كيا (2005)، لي جمعها مع سلمان خان، و ڭبضات فيه جائزة ستاردست لأحسن مومتيلة فلبنات.
و بقات هاكاك حتال 2009، و بانت فعام 2009 فنيويورك، مع جون أبراهام وححق نجاح كبير. وڭال عليها الناقد تاران أدارش بلي "كاترينا تمنحك أكبر مفاجأة. و حيت أنها معروفة بأدوارها البراقة، تبتات كاترينا بلي قادرة تحقق لكتير يلا عطاها المخرج والكاتب دور جوهري.
جاستن بيبر
دجاستن درو بيبر (تولد ف 1 مارس 1994) هو مغني پوپ و أر أند بي و كاتب أغاني كندي.
كاريير
دجاستن بيبر بدا لغنا ف عام 2008، كتاشفو مدير لمواهب سكوتر براون، هو لي ولا مدير أعمالو دابا، على طريق سيت يوتيوب، حيت عاود غنّا أغاني ل مغنيين بحال كريس براون، وني-يو، و أشر، و دجاستن تيمبرلينك.
تعاقد معا شركة "آر بي إم جي ريكوردز" ، و صدر أول ألبوم ديالو لعالم ديالي ف أواخر عام 2009، لي خدا تّصنيف "پلاتينوم" ف لميريكان و ولّا أول فنان ف لعالم عندو سبعة د لأغاني ف ليستة بيلبورد هوت 100 من أول ألبوم ليه.
إم1 أبرامز
إم1 أبرامز (ب ) هي دبابة د الدبزة رئيسية ميريكانية من الجيل الثالث دخلات للخدمة فالعسكر الميريكاني فعام 1980 فبلاصة دبابات إم-60 باتون. الوزن ديالها فيه 63 طن وهي مسلحة ب مدفع من عيار 120 ملم و جوج رشاشات عيار 7.62 ملم وفيها موطور توربيني بقوة 1.500 عاود. وتسمات على سمية الجنرال كريتون أبرامز، رئيس الأركان و قايد العسكر الميريكاني ف ڤيتنام من 1968 ل 1972.
مارية
تصغير|لماريات ف [[لأرض على حساب لموضع نّسبي د لقمر]] لمارية (ب نّڭليزية Tide، ب لفرانساوية Marée) هوّا موصطلح عند نّاس د لبحر، لي كيشير ل لمستوى د لما د لبحر، ؤ لي تّبديلات ديالهوم سبابهوم لمفعول د لجادبية د لقمر ؤ د شّمش على لأرض ؤ دّوران د لأرض.
تعابير عند لبحارا
ملي كاتكون لمارية نازلة بزاف، عند لبحّارا كاتسمّا "لمارية لحسيبة"، ؤ ملي كاتكون طالعة، ؤلا كيما كيتڭال ملي "لبحر كيملا"، سيرتو ف شتنبر كاتسمّا "لمارية لغشطية". ملي كيطلع لما بزاف دقة وحدة، كاتسمّا لفيضة.
طرد د لمغاربة من لجزاير
تصغير|300x300بك|لحدادة بين [[لمغريب ؤ لجزائر، ف 2009.]] ف 18 دجنبر 1975، ف نهار لوّل د لعيد لكبير، أمر رايس لجزايري هواري بومديان باش يجريو علا ݣاع لمغاربة من لجزاير، شي لي خلا يتطرد 350 ألف مغريبي. هاد طرد جا كا جواب علا لمسيرة لخضرا لي تدارت ف صحرا.
دريك
أوبري دريك ڭراهام، (مزيود ف 24 أكتوبر 1986) و لمعروف بسميت دريك هو مغني راپ، كاتب أغاني، ممثل، منتج، و بزناس كانادي. كيتّعتابر دريك شخصية بارزة ف لموسيقى د رّاپ.
طرد د لمغاربة من لجزاير
هاد طرد، لي كاتسميه لحوكومة لجزايرية ب سمية-لكود "لمسيرة لكحلة"، كان تكلف بيه عبدلعزيز بوتفليقة لي كان ديك ساعة وزير د لخاريجية د لجزاير.
دريك
حصل على التقدير ل أول مرة من خلال تألقو ف لمسلسل لتلفزيوني الدرامي دڭراسي: لجيل التالي (2001–2007). كان باغي يدير لكاريير ديالو ف لموسيقا، فا غادر لمسلسل و صدر أول ميكستيپ روم فور إمپروڤمنت (2006). موراها صدر ميكستيپات كمباك سيزون (2007) وسو فار ڭون(2009)، قبل التوقيع مع شركة ليل وين يونڭ موني إنترتينمنت.
لألبوم د الستوديو اللول ديالو ثانك مي لايتر ف عام 2010، و بان لمرة اللولة ف لميريكان بيلبورد 200. و حقق نجاح كبير مع تيك كير(2011)، ونجاح تجاري مع ناثينڭ واز ذا سيْم(2013) و إف يو أر ريدينڭ ذيس إتز تو ليْت (2015)؛ حصلو لألبومات لي موراهوم بجوج على شهادة متعددة الپلاتين ف ميريكان. شد ألبوم دريك الرابع فيوز (2016) قمة بيلبورد 200 ل مدة 13 سيمانة مامتابعاش.
طرد د لمغاربة من لجزاير
تقريبان 45 ألف فاميلة جراو عليها؛ نيسبة كبيرة منهم كانو عايشين ف لجزاير لكتر من عشر سنين. طرف كبير من هاد لمغاربة كانو عايشين عيشة مزيانة قبل مايجريو عليهم. بزاف د لفاميلات تفرقو؛ لمغاربة لي تجوجو ب جزايرين ماجراوش عليهم ولاكين ناس من فاميلاتهم تطردو. بزاف د لمغاربة مازال ماعاودو تلاقاو ب فاميلاتهم حتال دابا.
وضعية د السيكس بجنب
تصغير|وضعية د السيكس بجنب وضعية د السيكس بجنب هي وضعية جنسية وصفها لفريق لعلمي ديال ماسترز و دجونسون ف كتاب "ضّعف لجنسي عند بنادم". 75٪ من الناس لمغايرين فضّلو هاد لوضعية ملي جربوها لمرة اللولة، ف تّجربة لي تدارت. هاد تّقنية د سّيكس كاتعطي قدرة ل لمرا باش تّعبر على رّغبة ديالها كتر، ؤ فرصة ل رّاجل باش يطول لعملية لجنسية قبل ما يوصل ل لقدف.
عوام 1650
عوام 1650 ؤلا عقد 1650 هوّ عقد ديال الزمان بدا ف 1 يناير 1650 و سالا ف 31 دجنبر 1659.
كرونولوجيا
مقالات د لعقد د 1650: 1650 · 1651 · 1652 · 1653 · 1654 · 1655 · 1656 · 1657 · 1658 · 1659
محمد إمام
محمد إمام (مزيود ف 16 شتنبر 1984)، مومتيل مصري. وهو ولد لفنان عادل إمام و خو شقيق د لمخرج رامي إمام.
بلار
تصغير|بلّار د [[كوارتز|لكوارتز]] تصغير|ب [[مقياس ميكروسكوپي، لبلارة لوحدانية كا يكونو الدرات ديالها مراصّين بطاريقة دورية علاين مكمولة؛ لپوليبلار كا يكون متكون من بزاف د لبلّارات ميكروسكوپية (ممكن نسميوهم الطريفات د لبلار)؛ ؤ لقاسح لمابلّارش (بحال الجاج) ما عندوش ترصيفة بلّورية دورية حتى على لموستاوى لميكروسكوپي.]]
بلّار ؤلا كريسطال (النݣليزية: Crystal) هو واحد لمادة قاسحة للي لمكونات ديالها (بحال الدرات، لموليكولات، ؤ لأيونات) مستفين بطريقة منظمة بزاف على لمستاوى لميكروسكوپي، للي كا تخليهم كا يشكلو شبكة د براڤي للي كاتدلع فݣاع لتيجاهات.
ساوند كلاود
ساوند كلاود هو موقع ويب للموسيقى والصوتيات كيمكّن لأي واحد منين يسجّل صوت ؤلا غنية خاصين بيه يشاركهوم. كيعطي ساوند كلاود لإمكانية ديال تسجيل صوت و تدخالو بسهولة، و لمشاركة ديالو باش يتمزكو ليه صّحاب ولا أي واحد. و كيتّعتابر تا سيت ديال الشبكات جّتماعية، كيجيو ل سّيت كتر من 175 مليون شخص فكلا شهر، و متوفر كا أپليكاسيون ف تيليفون حتاهو.
فيضة
تصغير|رسمة ديال تسونامي من لقرن 19 ف [[الجاپون|جّاپون]] لفيضة (ب لفرانساوية Raz-de-marée) هوّا حالة ستيتنائية فاش لبحر كيطلع مستواه بزاف ؤ كيغطي ماه شّط كاملو ؤلا كيتجاوزو ؤ كيسبب فيضان. سباب هادشي عادتن كيكون عوامل د طّقس، ؤلا حتا عوامل جيولوجية بحال زّلازل، ؤلا بشرية بحال تّجارب نّووية تحت لما. ف هاد لحالة كانهضرو عادتن على "تسونامي".
ڭاد المالح
ڭاد المالح فنان وكوميدي مغريبي يهودي خلاق ف الدار البيضا عام 1971، كبر فواحد الفاميلة يهودية مغريبية، عندو حتى لجنسية لكانادية، كيهضر مزيان بالدارجة، و لفرنساوية ولعيبرية، وعندو نيفو طالع فنجليزية. حتى الأرمينية تيهضر بها.
لبدية ديالو
كبر جاد لمالح فعائلة ما بيهاش بواحد الحي ف دار البيضا، تعرف بلبسالة ديالو منين كان ما زال كيقرا، حيت كان تيهرب لهم من المدرسة ديال البيعتة لفرنساوية منين كان موراهيق باش يمشي مع لموشاغبين بحالو اللي كانو فلأحياء شعبية، باش يشاركهم لموغامرات ديالهوم، تعرف كدلك باللعب ديالو على ألة الكيتار، تنبأ لو واحد الأوستاد ديالو بالفشل، ولايني جاد خيب ضنو، حيت ولى واحد من كبار الكوميديين ف فرنسا، ولعلام.
مشا ل كندا باش يقرا وفعمرو فديك لوقيتة 17 عام. من بعد انتقل من مونتريال ل باريس عام 1992 باش إكمل قرايتو. بدات لمسيرة ديال جاد المالح مع تمتيل ف عام 1995 حيث دار أول عرض فوكاهي على خشبات المسارح لفرنساوية، كانت لبدية مع Décalage، ولكن الشوهرة ونجومية ديالو كانت ف عرضو لكوميدي La vie normale (لحياة لعادية) واللي جال بها فبزاف ديال دول بحال فرنصا، كاندا والمغريب. بعد هاد لعرض كان الموعد مع عرض أخور اللي هو L'autre c'est moi (لاخور هو أنا) واللي نجح لو بزاف ف فرنسا وكندا والولايات المتحدة الأمريكية، نجاح خلاه ف قمة عرش لفوكاهة لفرنساوية، حيت تختار ف يناير 2007 كأكتر شخصيات لفرنساوية النشوطية. جاد المالح دار دورة فنية ف أوروبا وأمريكا شمالية واللي قدم فيها آخر عرض ليه كوميدي ليه بعنوان "با فوق لخشبة".
زيادة على لعروض لمسرحية نشط جاد لمالح فبزاف ديال لافلام اللي لعبهوم مع فنانين فرنسيين كبار، كيما قام بتضامون مع بلادو لمغريب، حيت دار فعام 2004 خدايم ديال المعاونة عاون بها ضحايا زلزال الحسيمة ف لمغريب اللي وقع ف 24 فبراير من العام نفسو. عام 2006 ختاروه لفرنساويين باش يكون لفنان لكوميدي لفرنساوي لول لداك لعام
تصغير|يسار|200px|قاعة أوليمبيا Olympia الشهيرة في باريس التي عرض فيها جاد المالح مسرحية الآخر هو أنا. ف عام 2021 دخل للمسيحية على لمدهب ديال لكنيسة رومانية لكاتوليكية.
عوام 1640
عوام 1640 ؤلا عقد 1640 هوّ عقد ديال الزمان بدا ف 1 يناير 1640 و سالا ف 31 دجنبر 1649.
كرونولوجيا
مقالات د لعقد د 1640: 1640 · 1641 · 1642 · 1643 · 1644 · 1645 · 1646 · 1647 · 1648 · 1649
عبد لحق عشيق
عبد لحق عشيق (تولد ف 11 مارس 1959 ف الدار لبيضا)، هو بوكسور مغريبي. عشيق معروف حيت ربح لميدالية لبرونزية ف لألعاب لأولمپية د سيول ف 1988، ف لعبار د قل من 54 كيلو.
عشيق ربح جوج ميداليلات دهبية ف لألعاب لمتوسطية، ف 1983 ف الدار لبيضا، و ف 1987 ف اللادقية ف سوريا. هو خو محمد عشيق، اللي تا هو ربح ميدالية ف لبوكس ف لألعاب لأولمپية (ف 1992).
عادل اضريسي
عادل ضريسي (مزيود ف 1988 ف سوق سّبت) مومتيل ؤ كاتب مسراحي مغريبي. خدا باكالوريا ف لأداب ف 2007، ؤ موراها ليصونس ف لأداب نّكليزي ف كلية لأداب د بني ملال. قرّا ف مناطق جبال لأطلس، ؤ رجع من بعد ل بني ملال كا ؤستاد د لمسرح ف مؤسسة لإبداع لفني ؤ لأدابي. ضريسي عضو ف تيحاد كتّاب لمغريب، ؤ عضو ف فرقة ؤركيد د لمسرح. ؤ كان ف 2014 حصل على جايزة تيحاد كتّاب لمغريب ديال لؤدابا شّباب ف فن لمسرح، على مسراحيتو "البندقية والذئاب".
فݣيع
تصغير|فݣيعة بيضة من نوع Agaricus Bisporus تصغير|فݣيع سام من نوع Amanita muscaria فݣيع (لفرانساوية: Champignon، النݣليزية: Mushroom) هو الطرف لملحم تّامر د لفطريات لي كايكون عندو قبة بوغية ؤ كا ينوض من فوق لأرض. الشكل ديالو كايشبه ل شي مضل. ؤ بزاف د الصناف ديالو كايتكالو، بحال الصنف د لفݣيع لبيض Agaricus Bisporus.
عوام 1630
عوام 1630 ؤلا عقد 1630 هوّ عقد ديال الزمان بدا ف 1 يناير 1630 و سالا ف 31 دجنبر 1639.
كرونولوجيا
مقالات د لعقد د 1630: 1630 · 1631 · 1632 · 1633 · 1634 · 1635 · 1636 · 1637 · 1638 · 1639
عادل إمام
عادل محمد إمام محمد بخاريني (مزيود ف 17 ماي 1940) معروف ب سميتو لفنية عادل إمام، هو مومتيل أفلام و مومتيل تلفزيوني و مسراحي مصري. كيتّعتابر واحد من أشهر لمومتيلين ف مصر و لعالم لعربي.
إكس إكس إكس تينتاسيون
دجاسيه دوين ريكاردو أونفروي (ب ) (مزيود ف 23 يناير 1998 – مات ف 18 يونيو 2018) مشهور ب سميت إكس إكس إكس تينتاسيون هو مغني راپ ميريكاني و كاتب أغاني راحل.
لعلاقات بين ؤكرانيا ؤ روسيا
لعلاقات بين ؤكرانيا ؤ روسيا حبسو من 24 فبراير 2022، بسباب لحرب لي ضايرة دابا تماك ملي هجمات روسيا على ؤكرانيا. بشكل عام، لحرب رّوسوؤكرانية كانت بدات من 2014. من بعد تّفكيك د ليتيحاد سّوڤياتي ف 1991، لعلاقات بين هاد جّوج بلدان كانت موسومة ب توترات ؤ فترات د لعداوة لقوية. ف لبدية د عوام 1990، سّياسة لخارجية د ؤكرانيا تميّزات ب رّغبة ف تكريس سّيادة ؤ سّتيقلالية ديالها، متبوعة ب سياسة ديال موازنة تّعاون ديالها مابين ليتيحاد لؤروپي، روسيا ؤ لقوى لعوضما ف لعالم.
عبد لعاطي إيڭيدر
عبد لعاطي إيڭيدر (بلأمازيغية:ⵄⴱⴷⵍⵄⴰⵟⵉ ⵉⵖⵉⴷⴻⵔ)، تولد ف 25 مارس 1987 ف الراشيدية، هو جراي مغريبي معتازل ديال لمسافات لمتوسطا. إيڭيدر معروف ف لمغريب حيت ربح لميدالية لبرونزية ف السباق د 1500 ميطرو ف لألعاب لأولمپية د لندن ف 2012، و هي لميدالية لوحيدة اللي جابها لمغريب ف ديك لألعاب.
بينات لفخاض
تصغير|سليپ مغطي منطقة بينات لفخاض
عبد لعاطي إيڭيدر
لجوائز ديالو
إيڭيدر متّل لمغريب ف بزاف د لبطولات و جاب فيها بزاف د لميداليات للبلاد، كلها ف 1500 ميطرو. من لميداليات اللي ربح كاين:
بينات لفخاض
عند بنادم، منطقة د بينات لفخاض (النݣليزية: crotch) هي لمنطقة للي جات بينات لفخاد، مباشرة تحت من لحوض (لمنطقة د لجسيم فين كا يتلاقاو السيݣان ب الطورصو). هاد المنطقة غالبا ما كا تعتابر كا تشمل حتى لعانة ؤ لحجر.
ميشيل ميركين
ميشيل ميركين (تولدات ف 25 يونيو 1975) هي عارضة ميريكانية و مذيعة ف التلفازة.
دجينيوس (سيت ويب)
دجينيوس (ب ) لي كانت سميتو شحال هادي راپ دجينيوس (ب ) شركة ميريكانية د لإعلام الرقمي. تأسس لموقع عام 2009 من قيبال طوم ليمان، إيلان زيكوري، و مهبود موڭادام. هاد سّيت كيخدمو بيه بزاف د نّاس باش يقراو شّروح ديال كلمات لأغاني،، و قصص إخبارية، و مصادر، و وتائق. فاش تّطلق سّيت نّهار لّول كان تّركيز ديالو على موسيقى لهيپ هوپ. توسع لموقع ف عام 2014 و دخلو شكال خرة من وسائل لإعلام و لأغاني، بحال لپوپ, موسيقى د ريذم أند بلوز, و زادو إضافت حقل ل تّعليق على لأغاني و الشروحات. و ف نفس لعام دخلو أپليكاسيون ديالهم حتى ف لأيفون. و ف 2014 دخلو حتى ف الاندرويد. عام 2016 و 2017 ، بدات شركة فإنتاج محتوى ڤيديو أصلي ولاو كيركزو على لموسيقى وكايجيبو فنان فلموسيقى نيشان.
وصلات خارجية
سيت رسمي
عوام 1620
عوام 1620 ؤلا عقد 1620 هوّ عقد ديال الزمان بدا ف 1 يناير 1620 و سالا ف 31 دجنبر 1629.
لعتامنة (صفحة توضيح)
هادي صفحة د التوضيح، كلمة لعتامنة يمكن يكونو عندها هاد لمعاني:
خديجة سوكدالي
خديجة سوكدالي مومتيلة ؤ كاتيبة مسراحية ؤ شاعيرة مغريبية. كاتكتب سيرتو ل دّراري صّغار، ؤ كاتمارس لميهنة د تّدريس.
محمد بودهان
محمد بودهان (مزيود ف 1952 ف سلوان) كاتب ؤ موناضيل أمازيغي مغريبي. كان ؤستاد ديال لفلسفة ؤ موفتيش تعليمي ؤ صحافي. عندو مجموعة د لمقالات ؤ لكتوبا على لأمازيغية ؤ دّاريجة، ؤ سّياسة لّوغاوية ف لمغريب.
جريمة بلا ضحية
جريمة بلا ضحية هي واحد فيعل مجرم من طاراف لقانون للي كايأنپليكي غير لفاعل بوحدو ؤلا كا يوقع بين جوج راشيدين بالمراضية بيناتهم. حيت لفيعل كا يوقع ب لمراضية بين ݣاع لجيهات لمعنية، صعيب بزاف ندويو على واش كاين ضحية. الجرايم بلا ضحية يقدو يختالفو من دولة لدولة ولكن ف لعموم كا يتعلقو ب فعايل مجرمة بحال لحوزة ديال مخدرات ممنوعين، التهريب، لستيعمال ديال مخدرات ممنوعين، الدعارة، الزنا ؤلا فعايل سيكسوالية بينات راشدين مراضيين ممنوعة، لئخلال بالحيى العام، ؤ زيد ؤ زيد.
محمد بودهان
كاريير
محمد بودهان خدا ليصونص ف لفلسفة عام 1978، و ليصونص خرة ف لقانون لخاص عام 1985. خدم من 1971 موعليم ؤ موراها ؤستاد د لفلسفة، ؤ ولّا منبعد موفتيش ممتاز د لفلسفة ف نيابة الناضور (تقاعد ف 2012). ف 2003، تعيّن عضو ف لمجلس لإداري ديال لمعهد لملكي د تقافة لأمازيغية قبل ما ينساحب منو ف 2005 معا ستة د لأعضاء لخرين. هوّا موناضيل جمعاوي، صحفي، مودير د نّشر ديال لمجلة شّهرية "تاويزا" من 1997 تال 2012، ؤ موناضيل ف لحركة لأمازيغية.
جريمة بلا ضحية
ف السياسة، الناشطين السياسين ؤلا لموشرّيعين ممكن يخدمو مصطلح جريمة بلا ضحية ب معنى أن لقانون للي كا يدويو عليه خاصو يزول.
محمد بودهان
كاريير
بودهان معروف بلي لكتابات ديالو حاولات تصحّح مجموعة د لمفاهيم، بحال "لهوية"، "التعريب"، "ضّاهير لبربري"، "لوحدة"، و “تّعدد”.
جريمة بلا ضحية
الجرايم للي بلا ضحية، ف لمبدء د الضران د تجون ستيوارت ميل، "بلا ضحية" من لمنضور د لموقف للي كا يعتابر لفرد هو السيد لوحداني على راسو، ؤ كا يخرج من الطرح لمافاهيم لمتجردة لموجتاماع ؤلا الدولة للي ممكن تدخل كا جيهة ف لموضوع.
ڭريفون
لڭريفون ؤلا لڭريفين حيوان أسطوري عندو جسم تاع سبع، و راس وجناوح تاع عقاب، و خدمو لأوروپيين تصاورو و لقصص تاعو بزاف فتراث ديالهم و رمز للمؤسسات ودول ديالهم.
عوام 1610
عوام 1610 ؤلا عقد 1610 هوّ عقد ديال الزمان بدا ف 1 يناير 1610 و سالا ف 31 دجنبر 1619.
كرونولوجيا
مقالات د لعقد د 1610: 1610 · 1611 · 1612 · 1613 · 1614 · 1615 · 1616 · 1617 · 1618 · 1619
لمحافظية
لمحافظية هي فلسافة تقافية، جتيماعية ؤ سياسية، لي كتسعى أنها تنشر ؤ تحفظ لمؤسسات تقليدية لجتماعية. لمبادئ لمركزية ديال لمحافظية تقدر تختلف علا حساب لقيم تقليدية ولا لممارسات ديال تقافة ؤ لحضارة لي كتبان فيها. ف تقافة لغربية، لمحافظين كيسعاو باش يحافظو على بزاف ديال لمؤسسات بحال دين لمنظم، لحكومة لبرلمانية، ؤ حقوق لملكية. لأتباع ديال لمحافظية غالبا مكيعارضو لحداتة ؤ كيسعاو يرجعو لقيم تقليدية.
عوام 1600
عوام 1600 ؤلا عقد 1600 هوّ عقد ديال الزمان بدا ف 1 يناير 1600 و سالا ف 31 دجنبر 1609.
كرونولوجيا
مقالات د لعقد د 1600: 1600 · 1601 · 1602 · 1603 · 1604 · 1605 · 1606 · 1607 · 1608 · 1609